
Ministru kabineta rīkojums Nr. 622
Rīgā 2025. gada 3. oktobrī (prot. Nr. 40 9. §)
Grozījums Ministru kabineta 2023. gada 10. augusta rīkojumā Nr. 484 "Par valstij dividendēs izmaksājamo valsts sabiedrības ar ierobežotu atbildību "Latvijas Jūras administrācija" peļņas daļu par 2022. gadu"
· Izdarīt Ministru kabineta 2023. gada 10. augusta rīkojumā Nr. 484 "Par valstij dividendēs izmaksājamo valsts sabiedrības ar ierobežotu atbildību "Latvijas Jūras administrācija" peļņas daļu par 2022. gadu" (Latvijas Vēstnesis, 2023, 155. nr.) šādu grozījumu:
· 1. Izteikt 1. punktu šādā redakcijā:
· "1. Valsts sabiedrībai ar ierobežotu atbildību "Latvijas Jūras administrācija" (vienotais reģistrācijas Nr. 40003022705) (turpmāk – kapitālsabiedrība) sadalīt peļņu par 2022. gadu saskaņā ar Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 3.1. apakšpunktu, nosakot dividendes 64 % apmērā no kapitālsabiedrības pārskata gada peļņas, un 348 737 euro novirzīt kapitālsabiedrībai valsts deleģētā uzdevuma izpildei:
· 1.1. 311 810 euro novirzīt daudzstaru dziļumu mērījumu sistēmas iegādei un uzstādīšanai, lai nodrošinātu augstu mērījumu kvalitāti;
· 1.2. 36 927 euro novirzīt alternatīva elektroenerģijas avota nodrošināšanai krīzes situācijās, tostarp avārijas dīzeļģeneratora iegādei, elektropieslēguma izveidei un ar to saistīto darbu veikšanai."

